कहना नहीं होगा कि इस आग्रह के पीछे इंजीनियर और पर्यावरणविद (वैज्ञानिक) से सन्यासी बने प्रोफेसर जी. डी. अग्रवाल का सोच था जो गंगा की अस्मिता को नुकसान पहुँचाने वाली गतिविधियों को पर्यावरणी चेहरा प्रदान करना चाहते थे। उसकी अस्मिता को अक्षुण्ण रखना चाहते थे। उससे मिलने वाले लाभों को स्थायी बनाना चाहते थे। कुछ लोग उस सोच को गंगा के प्रति उनकी उस आस्था और सम्मान की भावना कहते हैं जो प्रकारान्तर से देश के करोड़ों लोगों की भावना की अभिव्यक्ति भी थी।